recursal/SuperWikiNEXT-32B huggingface dataset:
Кваров Леден Гребен во рамките на АнтарктикКваров Леден Гребен
Местоположба на гребенот

**Кваров Леден Гребен** — леден гребен меѓу Кејп Норвегија и Сорасеновиот Гребен долж брегот на Земјата на Кралицата Мод.

Откривање и именување
---------------------

Гребенот бил мапиран од Норвешко-британско-шведската антарктичка експедиција (NBSAE) (1949–1952). Ледениот гребен го добил името по Лесли Квар, британски радиомеханичар и електричар во експедицијата, кој се удавил кога возилото во кое тој се возел поминало преку работ на овој леден брег на 24 февруари 1951 година.

Експедицијата ја воспоставила Модхајмовата Станица на околу 1 милја јужно од Леденото пристаниште Норсел.

Поврзано
--------

* Список на ледени гребени на Антарктикот

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Кваров Леден Гребен" (содржини од Информативниот систем за географски имиња). (англиски)

Наводи
------

1. ↑  Latitude.to. „GPS coordinates of Quar Ice Shelf, Antarctica. Latitude: -71.3333 Longitude: -11.0000". *Latitude.to, maps, geolocated articles, latitude longitude coordinate conversion.* (англиски). Посетено на 2018-09-04.
**Шпекулант** е признаен учесник на повеќето пазари, кој се обидува да ги предвиди промените на цените и по пат на, да речеме, купување и продавање фјучерс, да оствари добивка. Обично шпекулантот не е директно поврзан со финансискиот инструмент на кој се однесува фјучерсот.

Шпекулант за нови емисии
------------------------

Шпекулантот за нови емисии (на англиски: *Stag*) е трговец со хартии од вредност кој запишува новоиздадени акции, со надеж дека ќе ги продаде веднаш штом му се доделат, по цена повисока од номиналната.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85126431
* GND: 4697347-3
* BNF: cb11980210c (податоци)
* NDL: 00573189
* NKC: ph114554

 |

 |
Големата карака, за која се претпоставува дека била *Санта Катарина до Монте Синај* во 1521 година.
 Околу 1558, слика на голема карака која често се припишува на Питер Бројгел Постариот .
**Карака** - брод со три или четири јарболи кој бил направен и користен во 14-15 век во Европа, особено во Португалија. Овие бродови биле развиени од бродот „кога" со еден јарбол, и најпрво се користеле за европска трговија од Медитеранот до Балтикот и брзо се нашле во употреба и во трансатлантската трговија меѓу Европа и Африка и потоа Америка. Во повеќето напредни форми, тие биле користени од Португалците за трговија помеѓу Европа и Азија, почнувајќи од крајот на 15 век, сè додека конечно да биле заменети во 17 век со галеонот, кој пак бил воведен во 16 век.

Во својата најразвиена форма, караката била брод кој бил доволно голем за да може да биде стабилен дури и во немирните мориња, и за голем товар и потребните средства за многу долги патувања. Подоцнежните караки користеле јадра во коцкеста форма на предните и средните јарболи и јадра во форма на триагонлици на задните јарболи. Тие имале висок заоблен заден дел и преден дел на бродот и бушприт. Како претходник на галеонот, караката била една од највлијателните дизајни на бродови во историјата; додека бродовите стануваа поспецијализирани во следните векови, основниот дизајн остана непроменет во целиот овој период.

Наводи
------

1. ↑  Konstam, A. (2002). *The History of Shipwrecks*. New York: Lyons Press. стр. 77–79. ISBN 1-58574-620-7.

Надворешни врски
----------------

* 

* Карака на Ризницата ?
* Развојот на коцкестите јадра кај бродот
* Компјутерско моделирање на португалска карака
Глинена куќна кадилница и посатка за темјан.
**Кадилница**, **кандилка** или **кадило** — сад што се користи за согорување на благомирис (мирисливи материи; во христијанството тоа е темјанот). Се користи во многу религии — таоизмот и будизмот (во Кина и Јапонија), хиндуизмот (во Индија) и христијанството (почесто кај православните), а ги користеле и други антички цивилизации како што се Маите, на пример.

Кадилници во православието
--------------------------

Тоа се рачни садови за принесување кадење на Бога и служат за кадење на иконите и луѓето. За време на богослужбите во храмовите, како и за време на молитвите во домовите, се користи кадилница, која во христијанската симболика го претставува човештвото преку Исус Христос: жарот е божество, додека чадот е добар мирис на Св. Дух. Црковните отци сведочат за темјанот како пропратен чин, нагласувајќи дека на тој начин се почитуваат светите икони. Со кадењето на верниците се примаат нивните молитви и се делат осветувања кои доаѓаат невидливо како и мирисот на темјанот.

Домашни кадилници
-----------------

Кадилниците во домот најчесто се рачно изработени, направени од земја или метал и се со различни облици во согласност со христијанскиот дух. Во кадилницата се става жар од дрво (јагленот има непријатен мирис), а на жарот се става благомирис кој шири пријатен мирис. Бидејќи во градовите често нема жар, за замена на жарот се користи специјална брикета во прстени.

Кадилницата и жарта во неа ја симболизираат жестоката љубов кон верата и топлината на христијанската душа. Мирисот на темјан ја симболизира благодатта на Светиот Дух. Кадилницата се користи при секоја молитва. Домаќинот кади, држејќи ја кадилницата во десната рака и со неа прави знак на крст. Се кадат прво постарите, а потоа помладите. Кадилницата се чува на свечено место во куќата.

Галерија
--------

* Отворена кадилница пред да се стави темјан.Отворена кадилница пред да се стави темјан.
* Ставање темјан во кадилницата за кадење.Ставање темјан во кадилницата за кадење.
* Кадилница од манастирот Љубостиња (XIV век).Кадилница од манастирот Љубостиња (XIV век).

Наводи
------

1. ↑  „кадилница" — Дигитален речник на македонскиот јазик
2. ↑  „кадилница" — Официјален дигитален речник на македонскиот јазик
3. ↑  „кандилка" — Дигитален речник на македонскиот јазик
4. ↑  „кандилка" — Официјален дигитален речник на македонскиот јазик
5. ↑  „кадило" — Дигитален речник на македонскиот јазик
6. ↑  „кадило" — Официјален дигитален речник на македонскиот јазик
7. ↑  Церовић Н. (2014) Говор крста, Изложба у Народни музеј у Београду
8. ↑  „Шта све један православни дом треба да има - Кадионица, жар и тамјан[[:Предлошка:Ботовски наслов]]". Архивирано од изворникот на 5. 3. 2016. Посетено на 14. 7. 2015. Проверете ги датумските вредности во: `|accessdate=, |archive-date=` (help); URL–wikilink conflict (help)
**Карадере** (грчки: *Ελατιά*, *Елатија* или *Καρά Ντερέ*, *Кара Дере*) — шумовито планинско подрачје во средишните и северните делови на Драмскиот (и делумно Кавалскиот) округ на Егејска Македонија кое се протега долж границата со Бугарија. Околу 90 % од пределот е прекриен со шуми, и тука се наоѓа истоименото село Карадере (Елатија) кое денес шумарски центар и туристичко место, а до 1920-тите било населено со Македонци-муслимани пред да бидат протерани. Во околината исто така има многу напуштени села со иста судбина.

Селото е на 72 км од градот Драма. Шумата е во сопственост на Шумарската служба на Грција, а селото е управен и оперативен центар на шумското подрачје.

Растителен и животински свет
----------------------------

На карадере се наоѓа едиствената шума со смрча во Грција. Пределите се слични на оние во Средна и Северна Европа. Меѓу растителниот свет застапени се:

|  |  |
| --- | --- |
| * евла
* јасен
* бука
* бреза
* македонска ела
* кедар
* дрен
* бозел
 | * габер
* јавор
* даб
* топола
* шипка
* бел бор
* врба
 |

На планината се застапени над 700 видови растенија. Многу од нив се ендемски за Балканот и ретки во Грција. Виреат најразновидни печурки, и од јадливите најзастапени се вргањот и јајчарката.

Меѓу животните се среќаваат кафеавата мечка, дивата свиња, еленот, срната, дивиот зајак, волкот, дивата мачка, гулабот гривнаш, орелот, јастребот и клукајдрвецот.

Поврзано
--------

* Карадере (Драмско)
* Источна Македонија и Тракија

Наводи
------

1. 1 2  Шумата Карадере (Елатија) Архивирано на 31 мај 2007 г. — Туристички водич низ Драмско посет. 23 јуни 2007 г

Надворешни врски
----------------

* Шумата Карадере (Елатија) Архивирано на 31 мај 2007 г. (англиски)
**Инеке де Мортел** е белгиска применета математичарка во Шкотска, каде што е професор по применета математика на универзитетот Св. Ендрјус, директор за истражување на Училиштето за математика и статистика во Св. Ендрус, како и претседател на Единбуршкото математичко друштво. Нејзиното истражување се однесува на компјутерското и математичкото моделирање на сончевата физика, а особено на сончевата корона.

Образование и кариера
---------------------

Де Мортел магистрирала по математика во 1997 година во КУ Леувен. Го завршила докторатот по сончева физика во 2001 година на Универзитетот Св. Ендрјус; нејзината дисертација, *Теоретски и опсервациски аспекти на распространетоста на брановите во Сончевата Корона*, била надгледувана од Алан Худ. Таа останала во Св. Ендрјус како постдокторски истражувач и научен соработник, станувајќи читател таму во 2008 година и професор во 2013 година.

Признанија
----------

Во 2005 година, де Мортел станала соработник на Кралското астрономско друштво. Во 2009 година ја освоила Филип Леверхулм наградата за астрономија и астрофизика. Таа била избрана во Кралското друштво од Единбург во 2015 година, а претходно била ко-претседавач на придружното друштво, Младинската академија на Шкотска.

Наводи
------

1. 1 2  *Ineke De Moortel*, University of St Andrews, Посетено на 2018-02-14
2. ↑  *Female Presidents for Three Maths Societies*, Institute of Mathematics and its Applications, 5 January 2018, Посетено на 2018-02-14
3. 1 2  *Professor Ineke De Moortel FRSE*, Royal Society of Edinburgh, Посетено на 2018-02-14
4. 1 2 3  *Curriculum vitae* (PDF), 30 August 2017, Архивирано од изворникот (PDF) на 2019-11-04, Посетено на 2018-02-14
5. ↑  *Philip Leverhulme Prize Winners 2009* (PDF), The Leverhulme Trust, Архивирано од изворникот (PDF) на 2018-02-15, Посетено на 2018-02-14

Надворешни врски
----------------

* Home page Архивирано на 27 март 2019 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 250770543
* LCCN: no2012078784
* ISNI: 0000 0003 7128 5659
* ORCID: 0000-0002-1452-9330
* SUDOC: 162220901

 |

 |
**Инженерски бригади** биле партизански единици на НОВ и ПОМ, формирани во текот на месец април 1945 година. Имало четири инженерски бригади.

Основање
--------

При инженерското одделение на ГШ на НОВ и ПОМ отпрвин постоеле четири баталјони со по три инженерски чети и една бригада. Вкупната бројна состојба на баталјоните изнесувала 459 луѓе. Поради зголемување на обемот на работа на Инженерското одделение, биле оформени пет работнички баталјони составени од Албанци, секој со 500 луѓе, четири баталјони составени од заробени Италијанци и еден баталјон од заробени Германци. Во Скопје бил оформен и еден градежен баталјон за поправка и градба на воените градби. 

Со новата реорганизација, од сите овие единици биле оформени четири инженерски бригади, секоја со по еден инженерски и три работнички баталјони, составени од воени заробеници. Дејноста на овие бригади била главно поправка на разурнатите стопански и сообраќајни објекти, како и оспособување на патниот и железничкиот сообраќај во Македонија. 

Потоа следувала уште една реорганизација на овие единици во нови три бригади, и тоа Прва, Втора и Трета инженерска бригада и една работничка бригада, составени од еден баталјон Македонци и четири баталјони заробени Италијанци.

Првата инженерска бригада, во чиј состав имало и заробени Германци, имала задача да ја поправи железничката пруга на патниот правец Велес-Демир Капија до крајот на месец мај 1945 година, а во месец јуни патниот правец Скопје-Качаник. Втората инженерска бригада работела на поправка на сообраќајниците на просторот Струмица-Валандово-Гевгелија-Дојран до крајот на мај 1945 година, а потоа на железничката пруга со тесен колосек Катланово-Зелениково. Третата инженерска бригада вршела поправки на сите мостови и патишта на патниот правец Скопје-Куманово-Пчиња, како и на правецот Бујановац-Куманово-Свети Николе и мостовите и патиштата на правецот Куманово-Крива Паланка. Работничката бригада разработувала нова варијанта на Удовската Клисура во должина од 8 километри. На оваа задача работела до октомври 1945 година.

Наводи
------

1. 1 2 3 4  д-р Марјан Димитријевски „Македонската војска 1944-1945", Скопје, ИНИ, 1999 г. стр. ​165-166

 

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Македонски бригади во Народноослободителната војска на Југославија |
| --- |
|  |
| **Главен штаб** |
|  |
| 
* Прва македонско-косовска
* Прва македонска
* Прва македонска автобригада
* Втора македонска
* Трета македонска
* Четврта македонска
* Четврта македонска албанска
* Петта македонска
* Шеста македонска
* Седма македонска
* Осма македонска
* Деветта македонска
* Десетта македонска
* Единаесетта македонска
* Дванаесетта македонска
* Тринаесетта македонска
* Бригада „Гоце Делчев"
* Четиринаесетта македонска
* Петнаесетта македонска
* Петнаесетта крушевска македонска
* Шеснаесетта македонска
* Седумнаесетта македонска
* Осумнаесетта македонска
* Деветнаесетта македонска
* Дваесетта македонска
* Дваесет и прва македонска
* Прва егејска

 | Петокрака ѕвезда со срп и чеканПетокрака ѕвезда со срп и чекан |

 |
**Квантуншка изнајмена територија** (јапонски: 關東州, *Канто-шу*; традиционален кинески: 關東州; пинјин: *Guāndōngzhōu*) била територија на полуостровот Љаодунг која Јапонското Царство ја изнајмила од Кина во периодот од 1905 до 1945 година.

Во 1895 година со Договорот од Шимоносеки по победата во Првата кинеско-јапонска војна, Јапонија за прв пат го стекнала Квантунг од династијата Ќинг. Квантунг се наоѓал на воено и економски значајниот јужен врв од полуостровот Љаодунг на влезот од Бохајското Море; во територијата припаѓал и пристанишниот град Ријоџун (Порт Артур/Лушунку). Јапонија, неколку недели подоцна со Тројната интервенција го загубила Квантунг и Ќинг во 1898 година наемот го префрлила на Руското Царство, кое управувало со територијата (под името Руски Далијан) и брзо ја развивала инфраструктурата и градот Даирен (Далиј/Далијан). Јапонија, со Договорот од Портсмут (1905) по победата во Руско-јапонската војна, повторно го добила под закуп Квантунг и продолжила со брзиот развој на територијата и добила екстратериторијални права познати под името Јужноманџуриска железничка зона. Јапонија, со својот ултиматум до Кина познат како Дваесет и едно барање го продолжила закупот со Република Кина и го искористила Квантунг како база за започнување на Втората кинеско-јапонска војна. Изнајмената територија Квантунг престанала да постои по капитулацијата на Јапонија во Втората светска војна во август 1945 година.

Поврзано
--------

* Кинеско-јапонски односи
* Јапонска колонијална империја
* Јужноманџуриска железница
* Манчукуо
* Руски Далијан
* Руско-јапонска војна

Наводи
------

Извори
------

* Coox, Alvin (1990). *Nomonhan: Japan Against Russia, 1939*. Stanford University Press. ISBN 0-8047-1835-0.
* Hsu, Immanuel C.Y. (1999). *The Rise of Modern China*. Oxford University Press. ISBN 0-19-512504-5.
* Low, Morris (2005). *Building a Modern Japan: Science, Technology, and Medicine in the Meiji Era and Beyond*. Palgrave Macmillan. ISBN 1-4039-6832-2.
* Quigley, Harold S (2007) [1932]. *Japanese Government and Politics*. Thomson Press. ISBN 978-1-4067-2260-4.
* Young, Louise (1999). *Japan's Total Empire: Manchuria and the Culture of Wartime Imperialism*. University of California Press. ISBN 0-520-21934-1.
* Young, C. Walter. *The International Legal Status of the Kwantung Leased Territory* (1931) online
**Кажимјеж Фелешко** (полски:*Kazimierz Feleszko*; 18 септември 1939 - 2 јули 2001) бил романописец, македонист и славист.

Животопис
---------

Фелешко е роден на 18 септември 1939 година во Черњовице, Татранска Буковина, што припаѓала на Полска, а денес се наоѓа во Украина. По војната неговото семејство било преселено на Шлеска во гратчето Прудњик. Таму ја завршува матурата и се запишува на Варшавскиот универзитет на славистички студии, во првата генерација студенти на групата српскохрватски. Целиот свој работен стаж д-р Фелешко го поминува на Славистичкиот институт на ПАН, Институтот за словенска филологија на Варшавскиот универзитет. Неговите интереси се свртени кон јужнословенските јазици и односите помеѓу полскиот и германскиот јазик. од големо значење се неговите трудови од областа на полско-македонската јазична конфронтација посветени на: дистрибуцијата на глаголите е/има – byc/miec, на безличната реченица во македонскиот јазик, за категориите вид и време кај македонските претеритни форми, за временските реченици во македонскиот јазик, за подредената реченица и функциите на ИС во македонскиот јазик и други. Прекрасно го познавал меѓу другите јазици и македонскиот јазик, како говорниот така и неговата структура. Работел во ПАН врз македонската синтакса (1962-1967) и потоа врз јужнословенската синтакса (1967-1979).
Умира на 3 јули 2001 година.

Наводи
------

1. 1 2  „Биографија". Архивирано од изворникот на 2012-03-12. Посетено на 2009-06-12.

Поврзано
--------

* Македонистика
* Полонистика
**Кажимјеж Игнаци Нич** (полски: *Kazimierz Ignacy Nitsch*; 1 февруари 1874

 во Краков – 26 септември 1958

 во Краков) — полски јазичар, славист, историчар на полскиот јазик, дијалектолог. Бил еден од основачите на Друштвото на љубителите на полскиот јазик (*Towarzystwo Miłośników Języka Polskiego*) и во периодот 1919–1958 г. управувал со друштвото „Полски јазик". Во 1901 година започнал дијалектолошки истражувања во Кашубија. Бил претседател на Полската академија на науките.

Животопис
---------

Се школувал во гимназијата „Света Ана". Во 1903 година добил стипендија од Академијата на знаењата и заминал на студии во Прага и во Париз. По враќањето во 1904 година, почнал да ги истражува померанските дијалекти. Во 1908 година бил хабилитиран под менторство на Јан Розвадовски врз основа на трудот *Сродствените* *односи помеѓу лехицките јазици* (*Stosunki pokrewieństwa języków lechickich*). Во 1911 година станал вонреден професор на Јагелонскиот универзитет, каде што работел со Јан Лош. Во 1917 година преминал на универзитетот „Јан Кажимјеж" во Лавов и таму го зазел местото на професор по полски јазик, но во 1920 година се вратил на Јагелонскиот универзитет за да ја прифати позицијата на професор по словенска филологија, напуштена од Јан Лош, а по смртта на Лош во 1928 година и катедрата по полски јазик.

Припаѓал на водечките полски научни академии – Полската академија на знаењата (1911 – дописен пчен; 1924 – активен член), Полската академија на науките (1952 – полноправен член), Варшавското научно друштво (1932 – обичен член). Бил експерт на полската делегација на Париската мировна конференција во 1919 година, каде што се занимавал со географските и етнографските прашања. Во 1939 г. се пензионирал. На 6 ноември 1939 година бил уапсен во рамките на Sonderaktion Krakau и затворен во концлогорот Захсенхаузен (Sachsenhausen), од каде што бил ослободен во февруари 1940 година.

Во периодот 1946–1952 г. ја извршувал функцијата претседател на ПАЗ. Од 1952 година бил полноправен член на ПАН. Во периодот 1952–1957 година бил потпретседател на ПАН, а во периодот 1952–1958 година бил член на нејзиниот президиум. По војната, бил член на Комисијата за определување на називите на месностите (*Komisjа Ustalania Nazw Miejscowości*).

Личен живот
-----------

Бил син на Максимилијан Нич. Се оженил со Ањела Грушецка, писателка, ќерка на Артур Грушецки, писател и новинар. Братучед му бил Роман Нич, микробиолог, член на Полската академија на знаењата (ПАЗ).

Познати дела
------------

* *Говорот на полскиот народ* (*Mowa ludu polskiego,* 1911)
* *Дијалектите на полскиот јазик* (*Dialekty języka polskiego* , 1915)
* *Јазичен атлас на полското Поткарпатие* (*Atlas językowy polskiego Podkarpacia,* 1934, заедно со Мјечислав Малецки)
Играчите на Тарантела
**Калабриската Тарантела** (на италијански: **Tarantella Calabrese** или „Сону а балу") е генерички термин кој вклучува различни музичко-танцувачки изрази распространети на Калабрискиот полуостров и е различни од другите јужноиталијански танци кои се наречени едноставно Тарантела. Се игра и се танцува за време на верските фестивали и други социјални прилики. Во поново време, традицијата е оживеана, бидејќи новите групи се интересираат за инструменти кои спаѓаат во несекојдневни; свират „ад усу антику" (на стар/традиционален начин) или го модернизираат звукот додавајќи бас линија или нови звуци.

Музички инструменти
-------------------

Музички инструменти на калабриската Тарантела се: зампоња, често заменета со органето, со тамбурело, во некои области се користела Зампоња со Пипита и Фишиота, додека во Локрид е Монте Поро се користела калабриска лира. Ритамот се заснова на терзин со време во 12/8, а понекогаш и во 6/8.

Иако постои хомогеност во Тарантела што се игра и танцува во цела Калабрија, постојат одредени географски разлики: има *либера* во источниот катанзарес, *сону а балу* во Аспромонте и *Зумпариеду* во Сила и Виданеда во Реџо Калабрија и стилски разлики: *фиминина* (женски стил) *маскулина* (машки стил), *либера*.

Калабриска тарантела во Каулонија (август 2010)

Танц
----

Тарантела калабрис е танц на пар маж и жена, но може да биде и помеѓу маж и маж или жена и жена, во кружен простор наречен „рота" (тркало), направен од луѓе кои се движат. „У мастру и балу" (Господар на танцот) се одлучува за редоследот на танчерите кои се на управувани свиоци на ротата. Играчите надвор од ротата следат и чувствуваат и го менуваат музичкиот ритам. Во минатото, за време на играњето, луѓето создавале уникатна рота на плоштадот каде што играле.

Главните калабриски фестивали на Тарантела
------------------------------------------

* Палеариза во Бова (РЦ) од 1997 година
* Фестивалот Каулонија Тарантела во Каулонија (РЦ) од 2008 година
* Тарантела Пауер во Каулонија од 1998 до 2007 година и од 2009 година во Бадолато (РЦ)
* Радичи Соноре во Тириоло (ЦЗ) од 2006 година
* Радикациони фестивал во Алесандрија дел Карето (КС) од 2003 година
* Фестивалот Тамбурело во Замброне (ВВ) од 2004 година
* Суану 'е кана во Сант'Андреа Апостоло дело лонио од 2010 година
* Фестивалот Сатрианела во Сатријано (ЦЗ) од 2009 година

Надворешни врски
----------------

* Tarantella calabrese
* Conservatorio di Musica Popolare della Calabria[*мртва врска*]
* Liuteria tradizionale (A.R.P.A.)
* Radici Sonore Festival at Tiriolo
* Tarantella Power at Badolato
* Kaulonia tarantella Festival at Caulonia
* Progetto Sentieri del Suono[*мртва врска*]
* Articolo sulla Viddanedda
* Tarantella Calabrese Video
Чифт калапи за чевли, еден во употреба
**Калап** е направа која го имитира обликот на стапало и се става во обувка за зачувување на нејзиниот облик, а со тоа и нејзината трајност. Поквалитетните калапи се прават од полно дрво, обично кедар, кој спречува мириси и впива влага. Поевтините калапи се направени од пластика, со прачка со намотана метална пружина, но тие не впиваат влага и не спречуваат мириси. Бидејќи пластичните калапи се полесни, тие се сметаат за позгодни за на пат.

|  |  |
| --- | --- |
|  | „Калап (обувки)" на Ризницата ? |


|  |  |
| --- | --- |
|  | *Оваа статија поврзана со обувки е никулец. Можете да помогнете со тоа што ќе ја проширите*. |
Метално казу
**Казу** е дувачки инструмент од групата на мембранофоните инструменти.

Тој претставува цевчеста свирка со отвори од двата краја, при што едниот е стеснет. На околу две третини од должината на инструментот има уште еден кружен отвор. Овој отвор води до една мала комора, каде што има восочна мембрана. Мембраната, која на рабовите е прицврстена со прстен, може слободно да вибрира.

При зборување или пеење во казу, тој на звукот му дава тембр на бас. Казу е инструмент кој потекнува од Америка.

Најчесто е изработен од метал, а понекогаш и од пластика.

Наводи
------

1. ↑  The Kazoo - Its "physics", history and importance for modern music анг.

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |
**Каину** (фин. Kainuu , шве. Kajanaland) е округ во источниот дел на Република Финска. Зафаќа површина од 24.451 квадратни километри и тука живеат 81.232 жители. Главен град е Кајани кој има 31.000 жители.

Географија
==========

Според релјефот, округот припаѓа на историската област Остроботнија, заземајќи го нејзиниот источен дел. Тука преовладуваат ридско - планински предели со височина од 110-380 метри. Климата во Каину е супполарна со ниски температури. И покрај тоа што е сместен внатре во копното, овој округ има многу леднички езера. Најголема река е Оулујоки.

Население
=========

Според податоци од 2012 година, во Каину живеат на 81.000 жители. Од 2000 година па наваму населението во округот опаднало за 10%. Густината на населението изнесува 4 жители/км2 што е за 4 пати пониско од просекот на државно ниво. Етничкиот состав го сочинуваат во најголем број Финци, меѓутоа има и мал број доселеници Руси од блиските прекугранични места во Русија.

Административна поделба
=======================

Округот Каину се состои од 9 општини и тоа:

|  |  |
| --- | --- |
| * Вала
* Кајани
* Кухмо
* Палтамо
* Пуоланка
 | * Ристијерви
* Соткамо
* Суомусалми
* Хиринсалми
 |

Поврзано
--------

* Каинсколапонски јазик — изумрен јазик кој се говорел во регионот до XVIII век

Наводи
------

 *Оваа статија поврзана со Финска е никулец. Можете да помогнете со тоа што ќе ја проширите*.
Релјефна карта на планината Камерун
**Камерун** (француски: *Mont Cameroun*, англиски: *Mount Cameroon*) — активен вулкан во Камерун, недалеку од Гвинејскиот Залив. Позната е и како **Фако** (по повисокиот од двата врва) или по нејзиното домородно име **Монго ма Ндеми** (*Mongo ma Ndemi* - „Божја Планина"). Планината е највисокото место во потсахарска Западна и Средна Африка, и четврта по истакнатост во Африка.

Планината лежи на вулканското подрачје наречено Камерунска Линија, каде е сместено и езерото Њос. Последниот избув се случил на 3 февруари 2012 г.

Опис
----

Камерун е еден од најголемите вулкани во Африка и се издига 4.040 м над бреговите во западниот дел од земјата. Земјиштето почнува да се издига од тропска дождовна шума до голиот врв кој е студен, ветровит и повремено засеан со снег. Големиот вулкан е стрмен и има претежно од базалтен до трахибазалтен состав, образувајќи хорст кој лежи на подземје од перткамбриумски метаморфни карпи прекриени со наноси од кредата до квартерот. Бочните делови имаат 100 мали згурни конуси и околните низини напоредно на долгата оска на масивниот вулкан 1.400 км3. На јужното крило кај брегот се издига голем спореден врв наречен Етинде (наречен и Мал Камерун). Камерун е најактивниот вулкан во Западна Африка. Првото писмено сведоштво за неговата активност го добиваме од картагинскиот истражувач Ханон Морепловецот во V век п.н.е.. Низ историјата се случиле бројни умерени избуви и текови од лава, како од врвот, така и од крилата. Во 1922 г. од југозападното крило избила лава која стасала сè до атлантскиот брег, а во 1999 г. лавата од јужното крило запрела на само 200 м од морето, пресекувајќи го крајбрежниот автопат.

Пристап
-------

Врвот е мошне посетен од планинарите. Секоја година се приредува „Трка на надежта" во која учесниците ја искачуваат планината за 41⁄2 часа.

Прв европски освојувач на планината е англискиот истражувач Мери Кингсли, која ги забележала спомените од искачувањето во нејзиниот мемоар *Патувања по Западна Африка* (1897).

На планината Камерун растат два ендемски вида воденика *Impatiens etindensis* и *I. grandisepala*. На ова подрачје нема дрва.

Поврзано
--------

* Њос
* Географија на Камерун

Наводи
------

1. ↑  Камерун — Peakbagger посет. 30 септември 2012 г
2. ↑
3. ↑  Cheek, M. and S. Cable. 2000. *Impatiens etindensis*. In: IUCN 2013. IUCN Red List of Threatened Species. Version 2013.1. Downloaded on 03 July 2013.
4. ↑  Cheek, M. and S. Cable. 2000. *Impatiens grandisepala*. In: IUCN 2013. IUCN Red List of Threatened Species. Version 2013.1. Downloaded on 03 July 2013.

Надворешни врски
----------------

* Задолжбина за истражување на планината Камерун Архивирано на 5 мај 2007 г. (англиски)
**Карлос Химено Гурпеги** (изворно: Carlos Gimeno; роден во 1965 година) ― политичар од Навара, министер за образование на Навара од август 2019 година.

Кариера
-------

Има диплома по психологија на Универзитетот во Саламанка. Тој работи како образовен советник од 1991 година, развивајќи ги овие должности во Одделот за образование на Владата на Навара.

На 7 август 2019 година, тој бил назначен за советник за образование на Навара.

Наводи
------

1. ↑  „Decreto Foral de la Presidenta de la Comunidad Foral de Navarra 29/2019, de 6 de agosto, por el que se nombra Consejero del Gobierno de Navarra a don Carlos Gimeno Gurpegui". *Boletín Oficial de Navarra* (шпански) (153): 9853. 7 August 2019. ISSN 1130-5894.
2. ↑  navarra.es
Мотив на меѓуповрзност симболизира карма во Ѓаинизам.
**Карма** (санскрит: कर्म, За снимкава *kárma* (помош·инфо) (*kárman*, „чин, дејство, труд"); пали: *kamma*) е збор од индиската филозофска и религиска традција, која го означува секој чин кој без исклучок почнува одредени причинско-последични сили, па во својата најстрога смисла, во хиндуизмот и будизмот, има универзално значење на збир од дела (агрегат) кои во потполност го одредуват човековиот сегашен и иден живот.

Карма означува труд кој ја обликува судбината на суштествата и во крајна линија резултира со повторно раѓање. Овој труд се одвива во 3 области: телесна, говорна и мисловна. Карма не означува едноставно некоја однапред одредена судбина, како што се често верува, туку таа е ознака за принцип на акција и реакција - човекот (суштество) пати од сопствените дела.

Поради ова во будизмот, кога се зборува за карма, особено се истакнува етичкиот момент, бидејќи со него во потполност се одредува исходот од напорот да се прекине шатењето. Трудот може да биде двоен: здрав и нездрав; последици или плодови на тие трудови созреваат во текот на овој, следниот или наредните животи. Според Буда, три причини за нездрави кармички дејствија се алчноста, омразата и измамата; а здрави се несебичноста, доборнамерноста и искреноста кон себе (знаењето).

Ослободувањето од кармата, односно од последиците на (неисправното) делување е можно само преку освестување (*paticcasamuppāda* – „зависно потекло"), односно увид (*vipassanā*). „Зависно потекло" е кумулативен збир на работи чие дејство може да се разреши единствено преку освестување во сегашниот момент и презенање на исправни (здрави) дела кои веднаш остваруваат резултат (плод), чии последици можат да се чувствуваат во неопределената иднина (во наредните животи).

Кармата како тема во уметноста и во популарната култура
-------------------------------------------------------

* „Жени на кармата" - кус расказ на италијанскиот писател Еуџенио Монтале.
* „Инстант карма!" (*Instant Karma!*) - песна на англискиот музичар Џон Ленон од 1970 година.
* „Карма-камелеон" (*Karma Chameleon*) - песна на британската поп-група „Калчр клаб" (*Culture Club*) од 1983 година.

Наводи
------

1. ↑  Euđenio Montale, *Leptir iz Dinara i ostali prozni spisi*. Beograd: Rad, 1979, стр. 34-36.
2. ↑  YouTube, Instant Karma - John lennon (пристапено на 10.11.2017)
3. ↑  YouTube, Culture Club - Karma Chameleon - HD HI FI (пристапено на 10.11.2017)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85071656
* GND: 4029723-8
* BNF: cb11942301b (податоци)
* NKC: ph121478

 |

 |
Во англиската математичка терминологија, под поимот **калкулус** (*calculus*) се подразбира унија на диференцијалното и интегралното сметање. Оваа терминологија во македонскиот не е стандардна: овие две математички дисциплини не се именуваат заеднички со единствено име, туку се проучуваат само како делови на математичката анализа како гранка на математиката.

Во поново време употребата на оваа терминологија станува поочигледна, но и погрешна. Така, на пример, на Институтот за математика се изучува област од математиката наречена *Математичка анализа*, додека изучувањето на истиот материјал на Институт за информатика при истиот факултет е опфатен со предметот *Калкулус*.

Поврзано
--------

* Математичка анализа
* Векторска анализа
* Интегрално сметање
* Диференцијално сметање
* Инфинитезмално сметање
Зорица Стојковска е радио водител и фотограф. Родена е на 11 Август 1989та година во Скопје каде завршила основно и средно образование, по што се запишува на правни студии. Работела низ повеќе радио станици низ Скопје и Македонија. 

  

Кариерата ја започнува во Канал 77 во 2011тата година, каде е водителка на емисијата Дневна Доза до 2014тата година.

Нејзиниот глас подоцна го слушаме и во Радио Слободна Македонија.
Подоцна во 2015тата решава да започне кариера како фотограф и работи 2 години како фотограф во Америка.

По нејзиното враќање во Скопје, повторно се навраќа на старата љубов- радиото.
Секојдевно работи во нејзиното матично радио- Радио Индекс (91,3 фм), но и во Македонско Радио- Радио 2 и Радио Слободна Македонија.
Нејзиниот глас можете често да го слушнете во разни ТВ проекти, радио реклами и ТВ серии.
**Зошин** (полски: *Zosin*) — село во општината Хородло на Хрубјешувскиот Округ, Лублинско Војводство, источна Полска. Селото е најисточното населено место во Полска, на самата граница со Украина. Сместено е на 6 км југоисточно од Хородло, 16 км источно од Хрубјешув и 116 км источно од војводското седиште Лублин.

Самата најисточна точка во Полска е сместена во свиок на реката Буг кај Зошин (24° 8′ 42,44″ ИГД). Тука се наоѓа граничниот премин кон Украина, а преку границата е украинското село Устилуг.

Во 2011 г. селото имало 209 жители.

Наводи
------

1. ↑  „Central Statistical Office (GUS) – TERYT (National Register of Territorial Land Apportionment Journal)". 2008-06-01.
2. ↑  Податоци за Зошин во 2011 г. — Полска во бројки (полски)

Надворешни врски
----------------

* Зошин (Хрубјешувски Округ) на Ризницата ?

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Населени места во Хородло |
| --- |
|  |
| Седиште | 
* Хородло

 | Грб на општината Хородло |
|  |
| Други села | 
* Бережњица
* Зошин
* Јанки
* Кобло-Колоња
* Ќолки
* Копилув
* Лиски
* Лушкув
* Матче
* Порај
* Рогалин
* Хребене
* Цегелња

 |

 |

Координати: 50°51′N 24°6′E﻿ / ﻿50.850° СГШ; 24.100° ИГД﻿ / 50.850; 24.100
Црквата „Вознесение Христово" во Карбинци е парохиско седиште
**Карбинска парохија** — православна парохија на Македонската православна црква - Охридска архиепископија, дел од Штипското архијерејско намесништво на Брегалничката епархија. Нејзиното седиште е во црквата „Вознесение Христово" во селото Карбинци. Парохијата ги опфаќа селата: Аргулица, Вртешка, Калаузлија, Карбинци, Козјак, Нов Караорман, Радање, Руљак, Таринци и Црвулево.

Цркви
-----

Ова е список на црквите во парохијата. Можно е списокот да е нецелосен.

| име | населено место | изградена | слика |
| --- | --- | --- | --- |
| Црква „Вознесение Христово" | Карбинци(парохиско седиште) | 1876 |  |
| Црква „Св. Илија" | Аргулица | 1998 |  |
| Црква „Св. Петка" | Аргулица |  |  |
| Црква „Рождество на Пресвета Богородица" | Аргулица |  |  |
| Црква „Св. Ѓорѓи" | Вртешка | 2005 |  |
| Црква „Св. Петка" | Калаузлија | XX век |  |
| Црква „Св. Ѓорѓи" | Козјак | крај на IX век/почеток на X век |  |
| Црква „Св. Кирил и Методиј" | Радање | 1929 |  |
| Црква „Св. Илија" | Руљак |  |  |
| Црква „Св. Димитриј" | Таринци |  |  |
| Црква „Вознесение Христово" | Црвулево |  |  |
|

Поврзано
--------

* Штипско архијерејско намесништво

Наводи
------

1. ↑  „Карбинска парохија". *www.bregalnickaeparhija.org.mk*. Архивирано од изворникот на 2021-02-03. Посетено на 2021-01-26.

Надворешни врски
----------------

* Карбинска парохија на Ризницата ?

Координати: 41°49′05″N 22°13′50″E﻿ / ﻿41.81806° СГШ; 22.23056° ИГД﻿ / 41.81806; 22.23056
**Камчатските јазици** се подгрупа на чукотско-камчатските јазици. Овие јазици или група дијалекти се зборуваат во Далечниот Исток на Русија или на Камчатка. Денес од оваа група само еден јазик е преживеан, ителменски јазик. Според податоците од 1991 година, овој јазик го зборувале помалку од 100 жители, повеќето старци.

Постојат тези, нецелосно поддржани, за можно постоење во минатото на уште два јазика или дијалекти. Денес овие се изумрени, но најверојатно биле доволно различни од ителменскиот за да се сметаат за посебни јазици (Комри, 1981). Трите дијалекта/ јазика биле зборувани во западните, источните и јужните предели на Камчатка.

Класификација
-------------

Единствениот жив јазик од оваа група е ителменскиот јазик, познат и како камчатски јазик. Овој јазик не е сосема сроден со чукотските јазици. Иако е многу оддалечен од чукотските јазици, морфолошките сличности наведуваат овој јазик е дел од исто семејство со чукотските (Комри, 1981).

Наводи
------

* Comrie, Bernard. 1981, *The Languages of the Soviet Union*. Cambridge University Press.
* Fortescue, Michael. 1998. *Language Relations Across Bering Strait*. London: Cassell & Co.
* Fortescue, Michael. 2005. *Comparative Chukotko–Kamchatkan Dictionary*. *Trends in Linguistics* 23. Berlin: Mouton de Gruyter.

Поврзано
--------

* Портал: Јазик

* Чукотско-камчатски јазици
* Русија
* Јазици во Русија

|  |  |
| --- | --- |
| ӆ | 
*Оваа статија поврзана со чукотско-камчатски јазици е никулец. Можете да помогнете со тоа што ќе ја проширите*. |
***Caracal*** — род цицачи од семејството *Мачки*. Џон Едвард Греј го предложил името *Caracal* во 1843 како родово име за еден вид на мачки што живее во Африка и југозападна Азија, каракал, *Caracal caracal*.

До 2000 година се сметало дела каракалот бил сестрински таксон на сервалот, но врз основа на ДНК-анализа биле разграничени на три видови: златна африканска мачка, каракал и сервал. Заедничкиот предок на трите видови од овој род живеел пред 5,6 милиони години, заеднички предок на каракал и златен мачка живеел околу пред 1,9 милиони години.

Каракалот е грабливец од семејството на мачки, сличен на рисот, но е поситен од него. Иако е класифицирана како мала мачка, каракалот е една од најтешките и најбрзите во својата група.

Каракалот има висока тело со долги нозе и кратка опашка. Должината на телото е од 60 до 105 сантиметри, а опашката е речиси една третина од телото - од 23 до 35 см. Висина е од 43 до 51 см. Тежината на машките е 13-20 килограми, а на женските околу 11 килограми. Женските се значително помали на раст. И двата пола изгледаат исти. Во споредба со рисовите, каракалот има долги но послаби нозе. Крзното е кратко на дебелина и истата е обоена од сиво-жолтеникава до црвеникаво-кафеава боја. Во природата можат да се најдат и црни каракали.

Каракалот е распространет во Северна и Источна Африка, како и во Југозападна Азија. Каракалот живее во пустински предели, во савани образснати со грмушки, и во планински степи. Каракалот најчесто лови во ноќните часови. Основен негов плен се птиците, глодачите, зајците и мали антилопи. Својот плен го лови со скок од заседа. Негвиот скок може да биде и до 3 метри во височина, а освен тоа тој е и одличен алпинист.

Извори
------

* *Stephen J. O'Brien and Warren E. Johnson* (2007) The Evolution of Cats.
* *Michelle Y. Mattern, Deborah A. McLennan* (2000). Phylogeny and Speciation of Felids
* Integrated Taxonomic Information System
* Caracal aurata, IUCN Архивирано на 1 октомври 2011 г.

Наводи
------

1. ↑  Avgan, B.; Henschel, P.; Ghoddousi, A. (2016). „*Caracal caracal*". *Црвен список на загрозени видови*. МСЗП. **2016**: e.T3847A102424310. doi:10.2305/IUCN.UK.2008.RLTS.T3847A10121895.en.{{cite iucn}}: error: |doi= / |url= mismatch (помош)|date= / |doi= mismatch
Карамели
**Карамелата** е беж до темно-кавеав сладок производ направен со загревање на различни шеќери. Се користи како арома во пудинзи и десерти, како полнење на бомбони, и за декорација на врвот од сладоледот, и во кафе.
Процесот на карамелизација се состои од греење на шеќер полека до 170 степени. Како што се загрева шеќерот, молекулите и ги реформира во соединенија со карактеристична боја и вкус.
Голем број на бонбони и десерти се направени со карамела; карамелизирани јаболка, пралине, нугатс, крем карамел и крем бруле.
Повеќето јазичари го бараат потеклото на зборот на средновековните латински канамелис ( шеќерна тркса) или на латински каламелус( малку трска, се однесува на шеќерна трска).
Карамел бонбоната е мека, густа, бонбона за џвакање направена со мешање на млеко или крем, шеќер, путер, и вкус од ванила. Шеќерот се загрева одделно за да достигне 170 степени, се карамелизира пред да се додадат другите состојки. Алтернативно сите состојки може да се зготват заедно. Овој вид на бонбони често се нарекува „млечна карамела" или „крем карамела".

**Боја на карамелата**

Главна статија: Боја на карамелата
Бојата на карамелата, е течно горчлив вкус, високо концентриран призвод на речиси целата карамелизација. 
Карамел сос
Карамел сосот е направен од загреана вода и шеќер на ниска температура сè додека не се раствори шеќерот и „карамелизира", со менување на бојата во златко кафена.

**Хемија**

Главна статија:Карамелизација
Карамелизација е отстранување на водата од шеќер, со започнување на полимеризација на шеќер во различни молекуларни соединенија. Соединенијата како што се дифруктоза анхидрид може да создава од моносахариди по загубата на вода. Фрагментациските реакции резултираат со ниска молекуларна тежина , соединенија коишто можат да бидат променливи и можат да придонесат за вкус. Полимеризациските реакции доведуваат до поголема молекуларна тежина, и соединенија коишто придонесуваат за темно-кафеавата боја.
Во модерните рецепти и во комерцијалното производство, гликоза ( од сируп или пченка или пченица) или инвертен шеќер се додава за да се спречи кристализација, која ја сочинуваат 10%-50% од шеќерната маса. Треба да се напомене дека „влажните карамели"(направени со греење на сархоза и вода, наместо само сархоза) произведува сопствен шеќер за време на термалната реакција, но не е доволно за да спречи кристализација во традиционалните рецепти.
**Индустрискиот индекс на Доу Џонс** (англ. Dow Jones Industrial Average, скр. DJIA; NYSE: DJI) е најстар од постоечките американски пазарни индекси. Индексот бил создаден од страна на уредникот на весникот Wall Street Journal Чарлс Доу во 1884 година за следење на развојот на индустриската компонента на американските фондовски пазари. Ниту едно од првите индустриски претпријатија не останало во индексот.

И покрај тоа што DJIA е еден од најстарите и најпопуларните индекси на акциите, многумина професионалци сметаат дека Dow Jones несоодветно го прикажува вкупниот фондовски пазар на САД во споредба со пошироките пазарни индекси како што се S&P 500 или индексот Russell 2000.

Најголемиот пад на индексот се счучил во „црниот понеделник" во 1987 година, кога Доу Џонс изгубил 22,6 %.

Пресметка и критериуми за избор
-------------------------------

Индексот ги опфаќа 30-те најголеми компании во САД. Одредницата „индустриски" претставува само историско наследство: сега многу од овие компании не припаѓаат во наведената гранка.

Отпрвин индексот се пресметувал како аритметичка средина на цените на акциите на опфатените компании. Сега за пресметка на износот цените на сите 30 акции се делат со коефициентот на Доу Џонс. Од 4 ноември 2021 година коефициентот на Доу-Џонс изнесува 0,15172752595384. Коефициентот се менува секогаш кога компанијата основач е изложена на делење на акциите, така што разделувањето на акциите не влијае на вредноста на индексот.

Методы инвестирования
---------------------

Инвестирањето во индексот Доу-Џонс е можно преку индексните фондови како и преку изведените инструменти како што се опционите договори и фјучерсните договори.

Чикашката берза на опции емитува врши емисија на опциони договори на Dow преку кореновиот симбол DJX.

ETF, кој ги повторува показателите на индексот го емитува State Street Corporation.

Наводи
------

1. ↑  „The First 12 Dow Components: Where Are They Now?". *forbes.com*. Посетено на 2022-01-28.
2. ↑  „What Happened to the First 12 Stocks on the Dow?". *fool.com*. Посетено на 2022-01-28.
3. ↑  „Brokers for Trading Indices Guide". *comparebrokers.co*. Посетено на 2022-01-28.
4. ↑  „Forex Trading Industry Statistics and Facts 2020". *dailyforex.com*. Посетено на 2022-01-28.
5. ↑  „SPDR Dow Jones Industrial Average ETF (DIA)". *nasdaq.com*. Посетено на 2022-01-28.
6. ↑  „The Best (and Only) Dow Jones Industrial Average ETF for Q1 2022". *investopedia.com*. Посетено на 2022-01-28.
Поле со памук
Поимот **индустриски култури** опфаќа група 4 на земјоделски култури чие производство служи како суровина во прехранбената и другите лесни индустрии.

За разлика од житните (цереалии) и мешункастите (бобови), културите од оваа група припаѓаат на различни ботанички семејства и значително се разликуваат, како според морфолошките одлики, така и според биолошките услови и технологијата и начинот на одгледување.

Групи
-----

Културите кои се сметаат за индустриски, се обединети во следните подгрупи:

* Коренести култури (шеќерна репка, голица)
* Маслодајни култури (маслодајна репка, сончоглед, соја, сусам, афион)
* Влакнодајни култури (лен, коноп, памук)
* Специјални култури одгледувани на плантажи (тутун, хмељ)
* Лековити култури
* Зачини (анасон, нане)

Значење
-------

Индустриски култури имаат големо влијание врз економијата на една земја, бидејќи обезбедуваат суровини за производство, што битно ја намалува потребата за увоз.

Освен тоа, со одгледувањето на индустриските култури се овозоможува подигање на приходите од земјоделското поризводство и се обезбедува економски развој за руралните средини.

Примери на индустриски култури
------------------------------

Пример за индустриски култури се земјоделските култури од кои се добива суровина за производство на влакна за облека. Такви се лен, коноп, памук, тутун или свила. Влакнодајните култури се меѓу најчестите и најзастапените индустриски култури. Тие се различни од културите кај кои плодовите можат веднаш да се користат и кои во одредени моменти произведуваат и суровини за индустријата.

Негативни ефекти
----------------

Негативните ефекти од производството на индустриски култури не се поради самите растенија кои се одгледуваат, туку од користењето хемиски средства и механизација за да се стимулира растот и приносот на овие култури. На тој начин, со испуштање отровни материи и гасови, се врши загадување на почвата, водата и воздухот, а на долг рок и на самите производи.

Галерија
--------

* Одгледување сончоглед во ПелагонијаОдгледување сончоглед во Пелагонија
* Одгледување афион во ТиквешкоОдгледување афион во Тиквешко
* Засаден тутун во ПелагонијаЗасаден тутун во Пелагонија

Надворешни врски
----------------

* Индустриски култури, Културно и национално наследство на Кавадарци[*мртва врска*]
* Тритикале една од најзастапените индустриски култури кај нас

Наводи
------

1. ↑  Influence of chemical and biological treatments on volatile oil composition of Artemisia annua Linn.[*мртва врска*] Industrial Crops and Products
Volume 30, Issue 3, November 2009, Pages 380-383 анг.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00566157

 |

 |
Инени на лов, слика од неговиот гроб
**Инени** бил висок египетски функционер на почетокот на 18-тата династија. Неговиот мандат започнал во времето на Аменхотеп I и завршил на почетокот на владеењето на кралицата Хатшепсут. Инени беше градоначалник на Теба и на тој начин одржа една од најважните позиции во државата. Најпознат е од неговата гробница Тхебан, која содржи подолга биографија која раскажува за неговиот живот.

Таткото на Инени бил Антеф, неговата мајка била Садџиути. Имал неколку браќа и сестри, неговата сестра Та-Амету била омажена со везир Ахмоза Аматеју. Освен канцеларијата на градоначалникот на Теба, Инени, исто така, имал важни позиции во храмот Амун, па затоа бил и управител на штандот на Амун и раководител на работата во Ипет (Карнак). Веројатно ја започна својата кариера во темпелот Амун. Вториот наслов сведочи дека бил одговорен за бројни градежни проекти од почетокот на 18-тата династија, што исто така го опишува и во неговата биографија. Од неговата биографија, исто така, дознава дека тој имал гробот на кралот Тутмоза I во долината на кралевите. Како награда за неговите постапки, тој добил почесно злато.

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |